1987R2658 — DA — 01.01.2000 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS FORORDNING (EØF) Nr. 2658/87

af 23. juli 1987

om told- og statistiknomenklaturen og Den Fælles Toldtarif

RÅDET FOR DE EUROPÆISKE FÆLLESSKABER HAR —

▼M1

under henvisning til Traktaten om Oprettelse af Det Europæiske Økonomiske Fællesskab, særlig artikel 28, 43 og 113,

▼B

under henvisning til Akten vedrørende Spaniens og Portugals Tiltrædelse,

under henvisning til forslag fra Kommissionen ( 1 ),

under henvisning til udtalelse fra Europa-Parlamentet ( 2 ),

under henvisning til udtalelse fra Det Økonomiske og Sociale Udvalg ( 3 ), og

ud fra følgende betragtninger:

Grundlaget for Det Europæiske Økonomiske Fællesskab er en toldunion, som indebærer anvendelse af en fælles toldtarif;

indsamling og udveksling af oplysninger vedrørende statistik over Fællesskabets udenrigshandel kan bedst ske på grundlag af en kombineret nomenklatur, som erstatter nomenklaturerne i den nuværende fælles toldtarif og NIMEXE, for samtidig at imødekomme både de toldmæssige og de statistiske behov;

Fællesskabet har undertegnet Den Internationale Konvention om Det Harmoniserede Varebeskrivelses- og Varenomenklatursystem, benævnt »det harmoniserede system«, som skal erstatte konventionen af 15. december 1950 om nomenklatur til klassifikation af varer i toldtariffer; den nævnte kombinerede nomenklatur bør derfor udarbejdes på grundlag af det harmoniserede system;

medlemsstaterne bør have adgang til at indføre nationale statistiske underopdelinger;

visse særlige fællesskabsforanstaltninger kan ikke tilgodeses inden for rammerne af den kombinerede nomenklatur; det er derfor nødvendigt at udarbejde supplerende fællesskabsunderopdelinger, og at optage disse i en Integreret Tarif for De Europæiske Fællesskaber (Taric); en effektiv forvaltning af Taric forudsætter et system med omgående ajourføring; der er derfor nødvendigt, at Kommissionen bemyndiges til at forvalte Taric;

Spanien og Portugal kan ikke anvende Taric på samme måde som de andre medlemsstater som følge af de toldmæssige overgangsforanstaltninger i tiltrædelsesakten; disse to lande bør derfor bemyndiges til ikke at anvende Taric, så længe disse overgangsforanstaltninger finder anvendelse;

der bør fastsættes, at medlemsstaterne kan indføje yderligere underopdelinger efter Taric-underopdelingerne for at opfylde nationale behov; sådanne underopdelinger skal angives med passende kodenumre i overensstemmelse med Kommissionens forordning (EØF) nr. 2793/86 af 22. juli 1986 om fastlæggelse af koder til anvendelse i forbindelse med de formularer, der er fastsat i forordning (EØF) nr. 678/85, (EØF) nr. 1900/85 og (EØF) nr. 222/77 ( 4 );

der er nødvendigt, at den kombinerede nomenklatur og enhver anden nomenklatur, hvori denne indgår, enten helt eller delvis eller med tilføjelse af underopdelinger, anvendes ensartet af alle medlemsstater; der bør med henblik herpå kunne vedtages bestemmelser på fællesskabsplan; i øvrigt finder fællesskabsbestemmelserne om ensartet anvendelse af Den Fælles Toldtarifs nomenklatur anvendelse for så vidt angår varer henhørende under Traktaten om Oprettelse af Det Europæiske Kul- og Stålfællesskab i henhold til afgørelse 86/98/EKSF ( 5 );

udarbejdelsen og anvendelsen af disse bestemmelser kræver et nært samarbejde mellem medlemsstaterne og Kommissionen; disse bestemmelser bør gennemføres hurtigt i betragtning af de alvorlige økonomiske følger, som enhver forsinkelse vil kunne medføre;

for at sikre en ensartet anvendelse af den kombinerede nomenklatur er det nødvendigt at Kommissionen bistås af et udvalg, der er ansvarligt for alle spørgsmål vedrørende nævnte nomenklatur, Taric og enhver anden nomenklatur, som er baseret på den kombinerede nomenklatur; dette udvalg skal træde i funktion snarest muligt og inden den dato, fra hvilken den kombinerede nomenklatur finder anvendelse;

med henblik på at fastlægge rækkevidden af den kombinerede nomenklatur bør der udarbejdes nødvendige indledende bestemmelser, supplerende bestemmelser til afsnit og kapitler samt fodnoter;

Den Fælles Toldtarif består ikke alene af de autonome og bundne toldsatser og andre opkrævningselementer, som er fastsat i bilag I til denne forordning på grundlag af den kombinerede nomenklatur, men også af de toldmæssige foranstaltninger, der findes i Taric og i andre fællesskabsbestemmelser;

ved fastsættelsen af de bundne toldsatser, tages der hensyn til forhandlingerne i Den Almindelige Overenskomst om Told og Udenrigshandel (GATT);

overgangen fra den hidtidige nomenklatur til den kombinerede nomenklatur kan indebære, at der opstår problemer i forbindelse med anvendelsen af de oprindelsesregler, der gælder for visse præferenceordninger, især i de tilfælde, hvor et tredjeland ikke har tilsluttet sig det harmoniserede system; der bør i disse tilfælde fastsættes passende foranstaltninger for at undgå disse vanskeligheder;

selv om den nomenklatur og de toldsatser, der er gældende for varer omfattet af Traktaten om Oprettelse af Det Europæiske Kul- og Stålfællesskab, ikke udgør en del af den fælles toldtarif, er det ikke desto mindre hensigtsmæssigt, til orientering at anføre de bundne toldsatser for disse varer i nærværende forordning;

som følge af indførelsen af den kombinerede nomenklatur bør der foretages en tilpasning af adskillige fællesskabsretsakter, især vedrørende den fælles landbrugspolitik, for at tage hensyn til anvendelsen af denne nomenklatur; som hovedregel medfører disse tilpasninger ikke indholdsmæssige ændringer; med henblik på en forenkling bør det fastsættes, at Kommissionen selv kan vedtage de nødvendige tekniske ændringer i de nævnte retsakter;

ikrafttrædelsen af nærværende forordning indebærer ophævelse af Rådets forordning (EØF) nr. 950/68 af 28. juni 1968 om Den Fælles Toldtarif ( 6 ) og Rådets forordning (EØF) nr. 97/69 af 16. januar 1969 om de nødvendige foranstaltninger for ensartet anvendelse af Den Fælles Toldtarifs nomenklatur ( 7 ), senest ændret ved forordning (EØF) nr. 2055/84 ( 8 ) —

UDSTEDT FØLGENDE FORORDNING: